Νίκος Μπογιόπουλος

Ο Νίκος Μπογιόπουλος  (Αθήνα, 1967) είναι Έλληνας δημοσιογράφος, συγγραφέας και μέλος του ΚΚΕ.

Βιογραφία
Γεννήθηκε στην Αθήνα το 1967 και σπούδασε στο οικονομικό τμήμα του Πανεπιστημίου της Αθήνας.Βιογραφικό Νίκου Μπογιόπουλου, από την βάση δεδομένων biblionet.gr Εργάστηκε από το 1992 ως δημοσιογράφος στην εφημερίδα Ριζοσπάστης, από τον οποίο απολύθηκε τον Οκτώβριο του 2013, καθώς φέρεται να διαφώνησε με την υπογραφή ατομικών συμβάσεων εργασίας, ενώ ένα μήνα πριν η στήλη του είχε αφαιρεθεί από την διεύθυνση της εφημερίδας. Από τότε εργάζεται στην εφημερίδα Real News και τον ραδιοφωνικό σταθμό Real FM Έχει συνεργαστεί με περιοδικάAbout us Unfollow.com και αρθρογραφεί στις ιστοσελίδες ΗμεροδρόμοςΟ Νίκος Μπογιόπουλος στον http://www.imerodromos.gr/ και enikos.gr. Επί σειρά ετών συμμετείχε στο ψηφοδέλτιο επικρατείας του ΚΚΕ, του οποίου είναι μέλος.

Στις αρχαιρεσίες της ΕΣΗΕΑ τον Ιανουάριο 2022, ο Νίκος Μπογιόπουλος εξελέγη μέλος του Διοικητικού Συμβουλίου της, εκπροσωπώντας την παράταξη "Δημοσιογραφική Συνεργασία" (ΠΑΜΕ). Από τη θέση αυτή παραιτήθηκε στις 22 Φεβρουαρίου 2022, παραδίδοντας την έδρα στην πρώτη επιλαχούσα της παράταξης.

 Θέσεις 
Το 2013 κατά διάρκεια του προσυνεδριακού διαλόγου του ΚΚΕ άσκησε κριτική στην κεντρική επιτροπή του κόμματος με άρθρο του στον Ριζοσπάστη υπό τον τίτλο «Λάθος πορεία».Συνέδριο ΚΚΕ σε φορτισμένο κλίμα, από την εφημερίδα Η Καθημερινή Λίγο αργότερα, δημοσίευσε νέο άρθρο με το οποίο επιτέθηκε σε όσους πίστευε πως χρησιμοποίησαν την τοποθέτησή του για να ασκήσουν κριτική στο ΚΚΕ.

Ο Μπογιόπουλος αρνείται ότι υπήρξε ευθύνη των Σοβιετικών στη σφαγή χιλιάδων Πολωνών αξιωματικών στο Κάτυν, συλλογιστική την οποία έχει υπερασπιστεί σε αρκετά άρθρα του. Υποστηρίζει ότι η ιστορικά κυρίαρχη άποψη αποτελεί προβοκάτσια του Γκαίμπελς και αντικομμουνιστική προπαγάνδα.«Κατίν»: Πες – πες κάτι θα μείνει..., ιστοσελίδα real.gr ανακτήθηκε στις 4/9/2018 Για τις θέσεις αυτές έχει επικριθεί από μερίδα ιστορικών με το σκεπτικό ότι αναπαράγει θέσεις ακροδεξιών, αντισημιτών και Ρώσων ψευδοϊστορικών. Επιπλέον, έχει ισχυριστεί ότι ο Μιλόσεβιτς αθωώθηκε για κατηγόριες που τον βάραιναν. Η συγκεκριμένη είδηση καταδείχθηκε ότι δεν ευσταθεί.

Εργογραφία




 Συμμετοχή σε συλλογικά έργα 


Μπογιόπουλος Νίκος και άλλοι (2017) Εμείς αρχίσαμε, ο πάγος έσπασε, ο δρόμος χαράχτηκε... ΚΨΜ. ISBN 978-618-5156-27-5

 Εξωτερικοί σύνδεσμοι 
Τα άρθρα του Νίκου Μπογιόπουλου στην ιστοσελίδα enikos.gr.
Τα άρθρα του Νίκου Μπογιόπουλου στην ιστοσελίδα "ΗΜΕΡΟΔΡΟΜΟΣ"  http://www.imerodromos.gr/author/mpog/

Παραπομπές

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες κομμουνιστές
Κατηγορία:Έλληνες άθεοι